ΓΡΑΠΤΗ ΕΡΩΤΗΣΗ E-3063/01

υποβολή: Erik Meijer (GUE/NGL) προς την Επιτροπή

(7 Νοεμβρίου 2001)

Θέμα: Η αεροπορική καταστροφή της 8ης Οκτωβρίου 2001 και η έλλειψη ραντάρ εδάφους στο παλιό αεροδρόμιο του Linate στο Μιλάνο, το οποίο προβλέπεται να κλείσει αλλά βρίσκεται ακόμη ενεργεία

1. Μπορεί να επιβεβαιώσει η Επιτροπή το γεγονός ότι στις 8 Οκτωβρίου 2001 και ενώ επικρατούσε πυκνή ομίχλη, η σύγκρουση μεταξύ ενός αεροσκάφους MD-87 της σκανδιναβικής εταιρείας SAS με προορισμό την Κοπεγχάγη και ενός μικρού ιδιωτικού αεροσκάφους Cessna στο διάδρομο απογειώσεως του παλιού αεροδρομίου του Linate (Aeroporto Internazionale Enrico Forlanini), η οποία προκάλεσε το θάνατο των επιβατών των δύο αεροσκαφών και τεσσάρωνπαλλήλων του αεροδρομίου, οφείλεται στο γεγονός ότι το ραντάρ εδάφους βρισκόταν σε αχρηστία προ καιρού·

2. Μπορεί να αναφέρει η Επιτροπή εάν όλες οι αεροπορικές εταιρείες που χρησιμοποιούσαν το αεροδρόμιο του Linate γνώριζαν την ως άνω κατάσταση· Εάν όχι, για ποιο λόγο·

3. Πώς εξηγεί η Επιτροπή τη δημιουργία μιας κατάστασης που επέτρεψε να εξακολουθεί να λειτουργεί το αεροδρόμιο του Linate χωρίς ραντάρ εδάφους·

4. Επιτρέπεται τα αεροδρόμια κρατών μελών της Ευρωπαϊκής Ένωσης να μη διαθέτουν ραντάρ εδάφους προσωρινά ή σε μόνιμη βάση· Εάν ναι, γιατί·

5. Πότε προβλέπεται να κλείσει οριστικά το αεροδρόμιο του Linate το οποίο βρίσκεται πολύ κοντά στα νοτιο-ανατολικά προάστια και το οποίο θα έπρεπε ήδη να έχει καταργηθεί πλήρως εδώ και πολλά χρόνια, αφότου τέθηκε σε λειτουργία το νέο αεροδρόμιο του Malpensa που βρίσκεται σε ασφαλή απόσταση από το Μιλάnο, βορειο-δυτικά του ποταμού Ticino;

6. Για ποιους λόγους δεν κρίθηκε δυνατή η ταχεία και πλήρης μεταφορά της εναέριας κυκλοφορίας του Linate προς το αεροδρόνιο του Malpensa, όταν το τελευταίο αυτό συνδέθηκε, όχι χωρίς καθυστέρηση, με το σιδηροδρομικό δίκτυο·

7. Μπορεί να αναφέρει η Επιτροπή εάν οι ελλείψεις από άποψη ασφάλειας στο Linate οφείλονται κυρίως στο γεγονός ότι το επικείμενο κλείσιμό του καθιστούσε απρόσφορη κάθε νέα επένδυση, ενώ το αεροδρόμιο αυτό εξακολουθεί παρά ταύτα να λειτουργεί προκειμένου να αυξηθεί η ικανότηταποδοχής μιας συνεχώς αυξανόμενης εναέριας κυκλοφορίας·

8. Όσον αφορά το εν λόγω αεροδρόμιο, ποια μέτρα έχουν ληφθεί ώστε να τεθεί οριστικά τέρμα στην κατάσταση αβεβαιότητας σχετικά με το χρονοδιάγραμμα της παύσης λειτουργίας, καθώς και σχετικά με τις επενδύσεις που απαιτούνται ενδιάμεσα προκειμένου να κατοχυρωθεί η ασφάλεια·

9. Ποια μαθήματα συνάγει η Επιτροπή από το ατύχημα αυτό όσον αφορά την ασφάλεια των ευρωπαϊκών αεροδρομίων εν γένει·

Απάντηση της κας de Palacio εξ ονόματος της Επιτροπής

(11 Ιανουαρίου 2002)

Το ατύχημα στο οποίο αναφέρεται το Αξιότιμο Μέλος του Κοινοβουλίου αποτελεί το αντικείμενο έρευνας βάσει της οδηγίας 94/56/ΕΚ του Συμβουλίου της 21ης Νοεμβρίου 1994 σχετικά με την θέσπιση των βασικών αρχών που διέπουν τις έρευνες ατυχημάτων και συμβάντων πολιτικής αεροπορίας(1). Μία ανεξάρτητη έρευνα καλείται να εξετάσει τα πράγματα, να αναλύσει τα δεδομένα, να καθορίσει τις αιτίες του ατυχήματος και να εισηγηθεί προτάσεις για τη βελτίωση του επιπέδου ασφαλείας. Ενόσω εξακολουθεί η εν λόγω έρευνα, η Επιτροπή δεν θεωρεί εαυτόν εξουσιοδοτημένο να προβεί σε σχετικές δηλώσεις. Αναλαμβάνει εντούτοις την δέσμευση ναποβάλει τις αναγκαίες προτάσεις σε περίπτωση που η έρευνα αναδείξει την ανάγκη κοινοτικής δράσης στον συγκεκριμένο τομέα. Προς το παρόν δενπάρχει κοινοτική νομοθεσία για τις εγκαταστάσεις των αερολιμένων· αυτές διέπονται από τη νομοθεσία του εκάστοτε κράτους μέλους στο οποίο βρίσκεται το αεροδρόμιο.

Όσον αφορά το ενδεχόμενο κλείσιμο του αεροδρομίου Linate και τη μεταφορά τωνπηρεσιών στο αεροδρόμιο Malpensa, η σύσταση αερολιμενικών συστημάτων και η κατανομή της κυκλοφορίας μεταξύ των εν λόγω αερολιμένωνπάγεται, σύμφωνα με τον κανονισμό (ΕΟΚ) αριθ. 2408/92 του Συμβουλίου της 23ης Ιουλίου 1992 για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών(2), κατά κύριο λόγο στις αρμοδιότητες των κρατών μελών. Ο ρόλος της Επιτροπής περιορίζεται στην τήρηση, στην περίπτωση ενδεχόμενων μεταφορών αερολιμένων, στην τήρηση των αρχών της μη εισαγωγής διακρίσεων και της αναλογικότητας.

Οι προτάσεις της Επιτροπής σχετικά με τηνλοποίηση των ενιαίων ευρωπαϊκών ουρανών(3) θα οδηγήσουν στην θέσπιση κανόνων επιβολής ορισμένων μόνο τύπων εξοπλισμών, ιδίως με στόχο τηνποστήριξη της συντονισμένης και ταχείας θέσπισης νέων συστημάτων ασφαλείας — όπως είναι η δορυφορική ραδιοπλοήγηση — στην διαχείριση της εναέριας κυκλοφορίας.

(1) ΕΕ L 319 της 12.12.1994.

(2) ΕΕ L 240 της 24.8.1992.

(3) COM(2001)564 τελικό.